b'\n_START_ARTICLE_\nGoogle Drive\n_START_SECTION_\nKlijent\n_START_PARAGRAPH_\nKako bi Google Drive uvijek obavljao sinkronizaciju datoteka izme\xc4\x91u korisnikovog ra\xc4\x8dunala i Google Drive servera za pohranu podataka, Google Drive klijent/softver mora biti instaliran (i pokrenut) na korisnikovom ra\xc4\x8dunalu. Klijent koji komunicira s Google Drive serverima djeluje na na\xc4\x8din da se a\xc5\xbeuriranja s jedne (korisni\xc4\x8dke) strane propagiraju na drugu stranu (Google-ov prostor za pohranu "u oblaku"), tako obje "strane" obi\xc4\x8dno sadr\xc5\xbee iste podatke._NEWLINE_Google Drive klijent softver je dostupan za sljede\xc4\x87e ure\xc4\x91aje: osobno ra\xc4\x8dunalo (s operativnim sustavima Windows XP, Windows Vista, Windows 7 i Windows 8 s NTFS particijama) ili Mac OS X Lion (10,7) i Mac OS X Snow Leopard (10,6), Android operativni sustav na tabletima i pametnim telefonima, s Eclair i novijim OS-ovima (Android 2.1+);  te za iPhone i iPad s iOS-om 5,0 i novijim._NEWLINE_Iako nema slu\xc5\xbebenog klijent softvera za Linux, Google Drive-u uvijek se mo\xc5\xbee pristupiti i sa Linux ure\xc4\x91aja putem open source projekata, kao \xc5\xa1to je Gdrive, a dodatno je mogu\xc4\x87e "ugraditi" prostor za podatke koji pru\xc5\xbea Google Drive ra\xc4\x8dun izravno u Linux datote\xc4\x8dni sustav, pomo\xc4\x87u google-drive-ocamlfuse, na FUSE-u zasnovan datote\xc4\x8dni sustav napisan u OCaml-u i potpomognut od strane Google Drive-a._NEWLINE_Sundar Pichai iz Googlea je rekao da \xc4\x87e Google Drive online servis za pohranu biti \xc4\x8dvrsto integriran s Chrome OS-om verzijom 20._NEWLINE_Postoje od "tre\xc4\x87e strane" pisane Google Drive "aplikacije" koje se mo\xc5\xbee instalirati na Chrome Web Store . Ovi programi, rade u Google Chrome-u , djeluju na online datoteke, a mo\xc5\xbee ih se koristiti za ure\xc4\x91ivanje slika i videa, faksiranje i potpisivanje dokumenata, upravljanje projektima, stvaranje baza podataka itd.\n_START_SECTION_\nVlasni\xc5\xa1tvo i licenciranje\n_START_PARAGRAPH_\nGoogle ima jedinstveni set uvjeta pru\xc5\xbeanja usluge i pravila o privatnosti za sve svoje proizvode. Prema CNET-u, za razliku od konkurentskih usluga, kao \xc5\xa1to su Dropbox i Microsoftov SkyDrive, Google ima poprili\xc4\x8dno sveobuhvatna prava reproducirati, koristiti i stvarati izvedene radove na osnovu sadr\xc5\xbeaja pohranjenog na Google Drive-u, preko licence koju daje korisnicima na prihva\xc4\x87anje pri otvaranju google ra\xc4\x8duna. Ova licenca je TRAJNA, \xc4\x8dak i nakon \xc5\xa1to korisnik ukloni materijal. Iako korisnik zadr\xc5\xbeava pravo intelektualnog vlasni\xc5\xa1tva, korisnik licence je Google, koji izdvaja i analizira upload sadr\xc5\xbeaja za prilagodbu ogla\xc5\xa1avanja i druge usluge koje Google nudi korisniku, te u svrhu promid\xc5\xbebe. Google je pro\xc5\xa1irio svoju licencu za upload datoteka tako da ista tako\xc4\x91er omogu\xc4\x87uje promjene u sadr\xc5\xbeaju kako bi se "pobolj\xc5\xa1ala upotrebljivost" podataka, ovo npr. uklju\xc4\x8duje stvaranje modificirane verzije prenesenog sadr\xc5\xbeaja kako bi bio "pogodniji" za razne namjene. Na primjer, Google mo\xc5\xbee transcendirati pohranjeni video u formate pogodnije za gledanje na prijenosnom ra\xc4\x8dunalu i tabletima ili prilagoditi ga da bude kompatibilniji za odre\xc4\x91ene preglednike od izvornika.\n_START_SECTION_\nPristup podacima\n_START_PARAGRAPH_\nPristup podacima pohranjenim na prostor Google Drive se mo\xc5\xbee obaviti bilo online, putem Googleove web stranice, ili putem terminala za sinkronizaciju. Za sinkronizaciju mape Google Drive na ure\xc4\x91aju (ra\xc4\x8dunalo, tablet ili smartphone) potreban je softver za sinkronizaciju koji stvara mapu Google Drive iz i u koju je jednostavno mogu\xc4\x87e izrezati i zalijepiti datoteke i dokumente za sinkronizaciju.\n_START_SECTION_\nProstor za pohranu\n_START_PARAGRAPH_\nIzvorno, Google Dokumenti je ponudio 1 GB pohrane u besplatnoj ina\xc4\x8dici. S dolaskom Google Drive-a 25. travnja 2012., kvota je pove\xc4\x87ana na 5 GB, te na 15 GB od 14. svibnja 2013. Tako\xc4\x91er je mogu\xc4\x87e kupiti i do 16 TB dodatnog prostora - 25 GB ko\xc5\xa1ta 2,49 dolara mjese\xc4\x8dno, 100 GB 4,99 dolara mjese\xc4\x8dno, i do 16 TB za 799,99 dolara mjese\xc4\x8dno . Nakon kupnje, ovaj prostor se tako\xc4\x91er koristi i za Messaging Gmail._NEWLINE_Neka ograni\xc4\x8denja tako\xc4\x91er se primjenjuju na datoteke pohranjene "u oblaku".  Nijedna datoteka ne smije prema\xc5\xa1iti ograni\xc4\x8denje veli\xc4\x8dine od 10 GB, \xc5\xa1to se odnosi samo na one koji su kupili dodatnu kvotu, slika na Google Dokumentima ne mo\xc5\xbee prelaziti 2 MB, a tablice su ograni\xc4\x8dene na 256 stupaca, 400 000 stanica i 200 stranica/listova._NEWLINE_Google tako\xc4\x91er name\xc4\x87e ograni\xc4\x8denja na uvoz datoteka na Google Dokumente. Tekstualni dokumenti ne mogu prelaziti 2MB, a uvezena tablica nu\xc5\xbeno mora biti manja od 20 MB, kao i prezentacija manja od 50 MB.'